Fosnes kapell

Fosnes kapell er et lite kapell i Fosnesvågen nordøst på Jøa i Namsos kommune i Trøndelag. Kapellet ligger ved Fosnes gamle kirkegård, er i tre og har omtrent 45 plasser. Fosnes gamle kirkegård er fortsatt i bruk.

 Fosnes kirke 

Den gamle kirkeplassen i Fosnes lå i Fosnesvågen og Fosnes kirke skal ha blitt reist rundt 1250. Etter at Fosnes kirke brant ned for tredje gang i 1896, ble det debatt om hvor kirken skulle settes opp igjen. Man kom frem til at den nye sognekirken, Dun kirke, skulle settes opp på Dun, midt på Jøa.

Det blir holdt gudstjeneste på den gamle kirkeplassen hver Olsok.

 Referanser 
Arkivverket: Prestegjeld og sogn i Nord-Trøndelag
Jan Brendalsmo: Middelalderske kirkesteder i Nord-Trøndelag fylke (Riksantikvaren, 2016), s. 145–146.

 Eksterne lenker 


Kategori:Kirker i Namsos
Kategori:Kirker i Namdal prosti
Kategori:Norske kirker fra 1926
Kategori:Kulturminner i Namsos
Kategori:Fosnes